Αγρια καταδίωξη πραγματοποιήθηκε το πρωί της Δευτέρας στην Εθνική Οδό Αθηνών-Λαμίας. Οδηγός αυτοκινήτου που είχε ξεκινήσει από τον κόμβο των Μικροθηβών στον Βόλο κινούνταν ανάποδα στο ρεύμα προς Θεσσαλονίκη με τα περιπολικά της αστυνομίας να προσπαθούν μάταια να ανακόψουν την πορεία του.

Μάλιστα ο οδηγός παραβίασε τα διόδια της Πελασγίας και συνέχισε την τρελή του πορεία κινούμενος προς την Αθήνα.

Στην προσπάθειά τους να αποτρέψουν κάποιο τροχαίο, τα περιπολικά της αστυνομίας επιχείρησαν να ακινητοποιήσουν τον επικίνδυνο οδηγό δημιουργώντας στην ουσία έναν «κλοιό» από περιπολικά που προπορεύονταν και άλλα που τον ακολουθούσαν.

Στα διόδια της Τραγάνας είχε δημιουργηθεί φραγμός από περιπολικά, τον οποίο όμως αγνόησε ο οδηγός με αποτέλεσμα να προσκρούσει πάνω σε αυτά.

Σύμφωνα με όσα έχουν γίνει γνωστά ο οδηγός του αυτοκινήτου, ο οποίος φέρεται να αντιμετώπιζε ψυχολογικά προβλήματα, είναι νεκρός, ενώ ο οδηγός φορτηγού που ήταν ακινητοποιημένο έχει τραυματιστεί χωρίς ωστόσο να κινδυνεύει η ζωή του.